open-index/open-wikipedia-markdown huggingface dataset:
Augusts Skadiņš

**Augustas Skadinis** (, , 1902 m. kovo 6 d. – 1945 m. birželio 1 d.) – lyvių literatas ir folkloro pateikėjas.

## Biografija
Gimė Košrage Andrejo ir Gerdos Skadinių šeimoje. Augusto Skadinio motina Gerda buvo kilusi iš pasiturinčios šeimos, ji buvo Košrago kaimo Žuokų sodybos šeimininkų Gūtmanių duktė ir jos tėvui esą priklausę keturi laivai. Andrejus ir Gerda Skadiniai taip pat buvo pateikėjai estų ir suomių kalbininkams.

Išsilavinimą įgijo Tartu mokytojų seminarijoje, vėliau mokėsi Liaudies aukštosios mokyklos Liepojos skyriuje. Baigęs mokslus A. Skadinis tarnavo Latvijos prezidento J. Čakstės sargybos pulke. Po privalomosios karo tarnybos A. Skadinis liko virštermininėje tarnyboje ir jį perkėlė į Liepoją. Ten šeima gyveno netoli Liepojos karo uosto. A. Skadiniui ir jo žmonai Veronikai gimė dukterys Visma ir Helga. A. Skadinis dirbo Liepojos kariuomenės sandėliuose, taip pat geležinkelininku Mazirbėje ir Rygoje, buvo laikraščio „Jaunākās ziņas“ („Naujausios žinios“) darbuotojas, dirbo prekyboje.

Buvo didelis folkloro žinovas. A. Skadinis daugiausia prisimenamas kaip lyvių poetas, bet iš tiesų eilėraščių parašė mažai. 1921 m. jau „Pirmojoje lyvių skaitymo knygoje“ („Ežmi Līvәd lugdәbrōntәz“) galima rasti A. Skadinio tekstų. 1922 m. „Antrojoje lyvių skaitymo knygoje“ („Toi līvәd lugdәbrōntәz“) spausdinamas jo pasakojimas „Senieji lyvių laikai“; šios skaitymo knygos sudarytojas nenurodomas, tačiau tikėtina, kad tai buvo tuo metu Tartu mokęsis A. Skadinis. 1923 m. A. Skadinis pats sudarė, tiksliau – parašė, „Trečiąją lyvių skaitymo knygą“ („Kolmәz līvәd lugdәbrōntәz“, 20-ies puslapių), kuri buvo išleista Tartu. Knygos leidybą parėmė Estijos blaivybės draugija, o tai lėmė knygos turinio tematiką – kovą su alkoholio vartojimu. Nors tematiškai vienodi tekstai sunkiai skaitomi, proza iš literatūrinės pusės nėra tokia peiktina. Iš tiesų būtent A. Skadinis laikytinas vienu produktyviausių lyvių prozininkų. Prozininkų lyvių literatūroje buvo nedaug. Be to, turbūt darbo patirtis geležinkelyje jį įgalino parašyti vieną dramatiškiausių apsakymų lyvių literatūroje „Beveik mirties naguose“, kuriame pasakojama apie traukinio katastrofos išvengimą. Apsakymas kupinas dinamikos ir yra šiuolaikiškas, kas apskritai lyvių literatūroje reta. A. Skadinis parašė lyvių dramaturgijoje kol kas vienintelę originalią pjesę lyvių kalba „Vanā Rānda“ („Senasis Randa“, pastatyta 1923 m.).

Antrojo pasaulinio karo metais gyveno Jelgavoje dviaukščiame mediniame name. 1944 m. vasarą per didįjį Jelgavos gaisrą sudegė visas šeimos turtas, bet jiems patiems pavyko išsigelbėti. A. Skadinis norėjo emigruoti į Švediją, tačiau nepavyko.

Palaidotas Jelgavos Miško kapinėse.

## Išnašos
ŠokoLedas

**„ŠokoLedas“ –** buvusi Lietuvos merginų muzikos grupė, atlikusi pop stiliaus dainas.

## Istorija
Duetą 2006 metais subūrė prodiuseris Egmontas Bžeskas. 2007 metais atlikėjos išleido savo pirmą ir vienintelį albumą pavadinimu „Demo“, koncertavo televizijos laidose bei projektuose, apdovanojimuose. 2008 metais nusifilmavo klipe dainai „Mergaitė liūdnom akim“, tačiau internete šio įrašo rasti nebeįmanoma. 2009 metais grupė su kūriniu „Plastmasinė širdis“ sudalyvavo nacionalinėje Eurovizijos atrankoje (Dainų daina 2009), III ketvirtfinalyje surinko 29 taškus ir užėmė 11 vietą. 2010 metais duetas bendru sutarimu užbaigė veiklą ir išsiskyrė. 

2024 metų birželį dalis grupės diskografijos buvo patalpinta į klausymo platformas kaip „Spotify“, „Apple Music“ ir „Youtube“, daina „Aš šalia“ „Spotify“ perkopė milijoną perklausų.

## Grupės sudėtis

* Justė Mozolytė
* Kristina Karalytė-Sniegė

## Diskografija

* *„Demo“* (2007 m.)
* *„Plastmasinė širdis‟ (2009 m.)*
* *„Jūra‟ (2010 m.)*

## Išnašos
Moloma

**Moloma** () – upė Rusijoje, Kirovo srityje; Viatkos dešinysis intakas (Volgos baseinas). Prasideda Šiaurės skliautkalvių šiaurinėje dalyje, Vologdos srities rytiniame pakraštyje. Teka į pietryčius pro Šiaurės skliautkalves plačiu slėniu. Įteka į Viatką kiek šiauriau Kotelničiaus.

Didžiausi intakai: Kuziugas (kairysis), Kobra, Vondanka, Volmanga (dešinieji).

Vaga nelabai vingiuota, nuo 30–50 iki 100 m pločio. Mityba mišrios kilmės, daugiausia maitina sniego tirpsmo vandenys. Užšąla lapkričio pradžioje, atitirpsta balandžio pabaigoje. Laivuojama tik kai gausiau vandens (pavasarį ir rudenį), 302 km nuo žiočių.

Pagrindinės gyvenvietės prie Molomos: Moloma, Okatjevas, Spaskojė, Kurinas, Jurjevas.

## Šaltiniai
Kraštutiniai dešinieji

**Kraštutinė dešinė**, arba **dešinysis ekstremizmas** – ideologijų, kurioms būdingas ultrakonservatizmas, autoritarizmas, ultranacionalizmas ir natyvizmas, visuma. Šios ideologijos priskiriamos kraštutiniam politinio spektro dešinės pakraščiui, nes nuo nuosaikesnių dešiniųjų ideologijų skiriasi priešiškumu liberalioms demokratinėms normoms bei ekskliusyvistinėmis pažiūromis. Kraštutinės dešiniosios ideologijos apima reakcinį konservatizmą, fašizmą ir nacizmą, o šiuolaikinės jų apraiškos – neofašizmą, neonacizmą, suprematizmą ir įvairius kitus judėjimus, kuriems būdingas šovinizmas, ksenofobija, teokratiniai ar reakciniai įsitikinimai.

Kraštutinių dešiniųjų pasaulėžiūroje svarbiausia yra visuomenės grynumo samprata, dažnai pasitelkiamos vienalytės „tautinės“ ar „etninės“ bendruomenės idėjos. Toks požiūris paprastai skatina organicizmą, kuris visuomenę suvokia kaip vientisą, natūralų organizmą, kuriam grėsmę kelia įvairovė arba šiuolaikinis pliuralizmas. Kraštutinių dešiniųjų judėjimai dažnai nukreipti prieš tariamas grėsmes jų idealizuotai bendruomenei (etninei, religinei ar kultūrinei), todėl kyla antiimigracinės nuotaikos, gerovės šovinizmas, o kraštutiniais atvejais – politinis smurtas ar priespauda. Pasak politikos teoretikų, kraštutiniai dešinieji apeliuoja į asmenis, tikinčius, kad reikia išlaikyti griežtą kultūrinį ir etninį susiskirstymą ir grįžti prie tradicinių socialinių hierarchijų bei vertybių.

Praktikoje kraštutinių dešiniųjų judėjimai labai skiriasi priklausomai nuo regiono ir istorinio konteksto. Pvz., Vakarų Europoje jie dažniau orientuojasi į antiimigraciją ir antiglobalizmą, o Rytų Europoje labiau pasižymi stipria antikomunistine retorika. Jungtinėse Amerikos Valstijose kraštutinių dešiniųjų judėjimų raida buvo savita – čia pabrėžiamas natyvizmas ir radikalus pasipriešinimas centrinei valdžiai.

Kraštutinių dešiniųjų politika pasireiškia priespauda, politiniu smurtu, prievartine asimiliacija, etniniu valymu ir genocidu, nukreiptu prieš žmonių grupes dėl jų tariamo menkavertiškumo ar tariamos grėsmės vietinei etninei grupei, tautai, valstybei, nacionalinei religijai, vyraujančiai kultūrai ar tradicinėms socialinėms struktūroms. Šiuose kontekstuose kraštutinių dešiniųjų politika darė ir tebedaro įtaką viešajam diskursui – kartais sulaukia sėkmės rinkimuose ir kelia diskusijų dėl savo vietos demokratinėse visuomenėse.

## Išnašos

## Šaltiniai

* 
* 
* 
* 
* 
* 
* 
*
Walid Dhouib

**Validas Duibas** (*Walid Dhouib*; g. 2006 m. rugpjūčio 1 d.) – Tuniso ir Prancūzijos pilietybes turintis futbolininkas, puolėjas.

## Karjera
Futbolo paslapčių sėmėsi Dubajaus „Shabab Al-Ahli“ rezervinėje komandoje. 2024 m. vasarą persikėlė į Rio Ave. Rungtyniavo klubo U-19 komandoje.

### DFK „Dainava“
2025 m. vasarą pranešta apie „Dainavos“ klubo naujoką. 2025 m. rugsėjo 27 d. sužaidė pirmąsias oficialias rungtynes Lietuvoje atstovaudamas „Dainavos“ klubo jaunimo komandai Antros lygos A diviziono rungtynėse prieš Biržų „Širvėną“. Varžovai pirmavo po Aivaro Bagočiaus įvarčio (1-0). Benas Tribušinas išlygino rezultatą, o Walid Dhouib 87 minutę tiksliai išpildė skirtą 11 metrų baudinį ir Bainavos B komanda nugalėjo rezultatu 2-1.

2025 m. spalio 1 d. debiutavo A lyga rungtynėse prieš FK Panevėžys. Susitikimą pradėjo kaip atsarginis, o aikštėje pasirodė po keitimo 61 min. vietoje Reginaldo Junior. 66 minutę futbolininkui buvo parodyta geltona kortelė. FK Panevėžys nugalėjo alytiškius rezultatu 3-1.

2025 m. spalio 23 d. pelnė savo pirmąjį įvartį A lygos rungtynėse prieš FK Sūduva. Susitikimą pradėjo kaip atsarginis, o aikštėje pasirodė po keitimo vietoje GUsto Zabitos Tuo metu varžovai pirmavo (2–0), o Duibas sušvelnino rezultatą (2–1). Rungtynės baigėsi minimalia marijampoliečių persvara (2–1).

### FK „Sūduva“
2026 m. oficialiai pranešta, kad futbolininkas persikėlė į FK Sūduva.

## Statistika
; A lygos statistika

Spalvų reikšmės: 
: rungtyniavo A lygoje;

## Įvertinimai
; Asmeniniai įvertinimai
* TBA

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Scottland FC

**Scottland Football Club**, o trumpai **Scottland** – Zimbabvės futbolo klubas iš šalies sostinės Hararės.

## Istorija
2023 m. įkurtas klubas. 2024 m. sezone varžėsi Pirmame divizione (II) ir tapo Šiaurinio regiono nugalėtojais. Nuo 2025 m. sezono rungtyniavo aukščiausioje šalies lygoje. Pasikvietę pajėgių žaidėjų iš kitų Zimbabvės klubų, galėjo kovoti dėl apdovanojimų. Pagal 2025 m. kovo mėn. duomenis, klubui atstovavo du brangiausiai apmokami Zimbabvės futbolininkai: Khama Billiat ir Walter Musona.

Debiutantai iškovojo čempionų titulą.

## Titulai
;  **[[Zimbabwe Premier Soccer League]]**
* **Čempionai**: 2025 m.
;  **Zimbabvės futbolo taurė**
* **Nugalėtojai**:  

## Sezonai
; Pastarųjų metų sezonai

## Spalvinė gama

## Garsesni žaidėjai
; Klubo žaidėjai, atstovavę Zimbabvės nacionalinei rinktinei.
*  Talbert Shumba, vartininkas;
*  Peter Muduhwa, gynėjas;
*  Godknows Murwira, gynėjas;
*  Ronald Pfumbidzai, gynėjas;
*  Khama Billiat, saugas;
*  Walter Musona, saugas;
*  Terrence Dzvukamanja, puolėjas;
; Užsieniečiai
*  Moses Shidolo, atrminis saugas;
*  Sadney Urikhob, puolėjas;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportarchive
Gleišerio apygarda

**Gleišerio apygarda** () – Montanos apygarda, esanti šiaurės vakarinėje valstijos dalyje, prie sienos su Kanada. 2020 m. JAV gyventojų surašymo duomenimis, joje gyveno 13 778 žmonės. Būstinė įsikūrusi Kat Banke. Yra indėnų juodakojų rezervatas, Luiso ir Klariko nacionalinis miškas. Apima dalį Ledyno nacionalinio parko.  

## Istorija
Būsimos apygardos teritorija Jungtinėms Amerikos Valstijoms priklausė nuo 1803 m., po Luizianos perpirkimo. Gyveno juodakojai. Teritorijos vystymąsi spartino XIX a. pabaigoje nutiestas geležinkelis. Apygarda įkurta 1919 m. iš Titono apygardos dalies. Administracinio centro rinkimus laimėjo Kat Bankas. XX a. pradžioje buvo pradėta išgauti naftą.

## Gyventojai
2020 m. duomenimis, apygardoje gyveno 65,94 % indėnų, 25,37 % baltųjų, 5,89 % mišrios rasės, 0,28 % azijiečių, 0,14 % afroamerikiečių, 0,12 % Ramiojo vandenyno salų, 0,07 % kitų rasių ir 2,18 % lotynoamerikiečių kilmės gyventojų.

## Šaltiniai
Pižma (Viatka)

**Pižma** () – upė Rusijoje, Žemutinio Naugardo ir Kirovo srityse; Viatkos dešinysis intakas (Volgos baseinas). Prasideda Žemutinio Naugardo srities šiaurės rytuose, Tonšajevo apylinkėse. Teka į pietryčius ir rytus lygumomis. Vaga labai vinguriuota, gausu intakų. Įteka į Viatką netoli Sovetsko.

Didžiausi intakai: Siuziumas, Juma, Bokovaja (kairieji), Ošma, Jaranė, Ižas, Nemda (dešinieji).

Maitinama daugiausia sniego tirpsmo vandenų. Paprastai užšąla lapkričio viduryje, atitirpsta balandžio antroje pusėje. Laivuojama 144 km nuo žiočių.

Pagrindinės gyvenvietės prie Pižmos: Tonašajevas, Pižma, Obuchovas, Sovetskas.

Vandenvardis kildinamas iš marių *пижмы* ('klampus, valkšnus').

## Šaltiniai
Pižma (Pečiora)

**Pižma** () – upė Rusijoje, Komijoje; Pečioros kairysis intakas. Išteka iš Jamozero, telkšančio Timano kalvagūbryje. Iki santakos su Svetlaja vadinama Pečioros Pižma (skiriant nuo netoliese tekančios Mezenės Pižmos). Vinguriuoja į pietryčius, toliau – į šiaurės rytus. Įteka į Pečiorą priešais Ust Cilmą, faktiškai sudaro bendras žiotis su Cilmos upe.

Didžiausi intakai: Viatkina (kairysis), Svetlaja, Umba (dešinieji).

Maitinama daugiausia sniego tirpsmo vandenų. Paprastai užšąla spalio pabaigoje–lapkričio pradžioje, atitirpsta balandžio pabaigoje–gegužės pradžioje. Vidutinis debitas 55 m³/s, didžiausias – 800 m³/s. Laivuojama žemupyje.

Teka retai gyvenamomis vietovėmis. Baseine yra titano telkinių.

Vandenvardis kildinamas iš marių *пижмы* ('klampus, valkšnus').

## Šaltiniai
Pižma

**Pižma** () gali reikšti šiuos objektus Rusijoje:
* Pižma – upė Komijoje, Pečioros intakas;
* Pižma – upė Ž. Naugardo ir Kirovo srityse, Viatkos intakas;
* Mezenės Pižma – upė Archangelsko srityje, Mezenės intakas;
* Pižma – miesto tipo gyvenvietė Ž. Naugardo srityje.
Namas (reikšmės)

**[[Namas]]** – pastatas, skirtas žmogui gyventi.

**Namas** dar gali reikšti:
*Namas (psichologinis testas);
*Namai.
Belaja Cholunica (upė)

**Belaja Cholunica** () – upė Rusijoje, Kirovo srityje; Viatkos kairysis intakas (Volgos baseinas). Prasideda Kamos aukštupio aukštumoje, miškuose į pietvakarius nuo Omutinsko. Teka kalvota lyguma į šiaurės vakarus, žemupyje – į pietvakarius. Įteka į Viatką šalia Slobodskojaus.

Didžiausias intakas – Soma (kairysis).

Mišrios mitybos, daugiausia vandens duoda tirpstantis sniegas. Upė užšąla lapkritį, o atitirpsta balandį. Naudota medienos plukdymui.

Prie upės yra Belaja Cholunicos miestas, ties juo upė užtvenkta, sudarytas 16 km³ ploto tvenkinys.

## Šaltiniai
Labardžių tiltas

**Labardžių tiltas** – Žemaičių plento tiltas, nutiestas Rietavo savivaldybėje per Jūros intaką Aitrą. Stovi kelyje  tarp Labardžių ir Pjaulių, 7,5 km į pietryčius nuo Rietavo. Patenka į Aitros hidrografinį draustinį. 

Istorinio Žemaičių plento 85-mečio proga Centrinio valstybės archyvo surengtoje virtualioje parodoje paskelbtas originalus tilto per Aitrą projektas.

## Istorija

1936 m. gruodžio 16 d. paskelbtas išvakarėse vykusio Lietuvos Ministrų Kabineto posėdžio protokolas apie konkursą pradėti Žemaičių plento Kryžkalnio-Vėžaičių ruožo (IV–VII distancijų) statybas. 1937 m. vasario 25 d. patvirtintas gelžbetoninio tilto per Aitrą projektas kelio V–VI distancijų ruože tarp Laukuvos ir Rietavo. Numatyta 21 781,69 lt statybos darbų sąmata. Nuo Laukuvos plentas ėjo per kunigaikščių Oginskių buvusius miškus.

Tiltas sijinės-gembinės konstrukcijos, su kelio pylimu sujungtas be ramtų. Statinys vienos angos, paremtas ant masyvių gelžbetoninių taurų. Išlieta perdanga nekarpyta, briaunotoji. Ją sudaro keturios pagrindinės kintamo aukščio išilginės sijos su skersinėmis diafragmomis. Tilto ilgis 21,90 m.

Šiuolaikiniu tiltu pravestas kelias prieigose pažymėtas eismo pirmumo kelio ženklais dėl susiaurėjusios važiuojamosios dalies. Tilto kraštus riboja gelžbetoniniai atitvarai su metaliniais turėklais.

## Šaltiniai

## Nuorodos

* Historische Messtischblätter (TK25) + Luftbilder *[[Messtischblatt|susudata.de]]*
Martin Pfister

**Martinas Pfisteris** (, g. 1963 m. liepos 31 d.) – šveicarų istorikas, pedagogas ir politikas, Centro partijos narys. 2016–2025 m. buvo Cugo kantono vykdomosios tarybos narys, vadovavo sveikatos departamentui. 2025 m. išrinktas į Šveicarijos Federalinę tarybą, kurioje pakeitė Violą Amerd ir perėmė Federalinio gynybos, civilinės saugos ir sporto departamento vadovo pareigas.

## Biografija

### Politinė karjera
Politinę veiklą pradėjo 2006 m., kai buvo išrinktas į Cugo kantono tarybą, kur dirbo iki 2016 m. 2009–2012 m. vadovavo kantono Krikščionių demokratų liaudies partijos (vėliau – Centro partija) frakcijai. 2016 m. papildomuose rinkimuose tapo Cugo vykdomosios tarybos nariu, perėmė sveikatos departamento vadovavimą ir aktyviai dalyvavo koordinuojant kovą su COVID–19 pandemija. 2022 m. perrinktas surinkęs daugiausia balsų.

2025 m. M. Pfisteris išrinktas į Federalinę tarybą, kur netrukus oficialiai paskirtas gynybos, civilinės saugos ir sporto departamento vadovu. Jo varžovas Markusas Riteris buvo laikomas favoritu, tačiau M. Pfisteris savo kandidatūrą paskelbė paskutinę akimirką ir buvo vadinamas „kandidatu dėl vaizdo“. Kampanijoje jis išsiskyrė ramumu ir atsargiais atsakymais, priešingai nei agresyvesnis M. Riteris.

### Asmeninis gyvenimas ir išsilavinimas
Martinas Pfisteris gimė Cuge ir augo ten bei netoliese esančiame Alenvindene, kur dabar gyvena su šeima. Jaunystėje priklausė skautams (), turėjo slapyvardį *Hecht* („Lydeka“). Tarnavo Šveicarijos kariuomenėje, baigė karininkų mokyklą ir įgijo pulkininko laipsnį. Studijavo istoriją ir germanistiką Fribūro universitete, parašė darbą apie Filipą Eterį, bet akademinės karjeros nesiekė.

Vedęs Kasildą Džakometi Pfister, kartu jie augina keturis vaikus.

## Politinės pažiūros
M. Pfisteris pasisako už atsakingą valstybės finansų valdymą: jis siūlo didinti biudžeto pajamas keldamas pridėtinės vertės mokestį, o ne didindamas valstybės skolą. „Neue Zürcher Zeitung“ jo pažiūras apibūdina kaip liberalias socialiniais ir ekonominiais klausimais. Kolegos jį vertina kaip atvirą ir kolegišką, nors kartais kritikuoja už ryžto stoką, vadindami „Centro įsikūnijimu“.

## Šaltiniai

|-
Charles Acolatse

**Čarlzas Akolacė** (*Charles Acolatse* arba *Charles Benoit Koffi Acolatse*; g. 1995 m. gegužės 5 d.) – Togo futbolininkas, saugas. Atstovavo Togo nacionalinei rinktinei.

## Karjera
Futbolininko karjerą pradėjo FC Nantes jaunimo komandose. Nuo 2013 m. vasaros priklausė Vannes OC. Žaidė jaunimo komandoje, o vėliau pakviestas į pagrindinę. 2015–2016 m. priklausė Vendée Poiré Football. 2016–2017 m. atstovavo Les Herbiers VF B komandai.

2017 m. rugsėjo mėn. perėjo į tuometinį ACS Foresta Suceava (Rumunija). Nuo 2018 m. sausio mėn. atstovavo Bukarešto „Juventus“. 2019 m. sausį persikėlė į Sileks Kratovo (Šiaurės Makedonija). 2019 m. vasarą perėjo į AFC Turris-Oltul Turnu Magurele (Rumunija). 2020–2021 m. atstovavo Dunarea Calarasi (Rumunija). 2021 m. perėjo į FC Universitatea Cluj. 2022 m. kovo mėn. prisijungę prie Dacia Unirea Braila, o vasarą paliko klubą.

2023–2024 m. priklausė Viitorul Pandurii Targu Jiu (Rumunija). 2024 m. persikėlė į Hapoel Ramat Gan (Izraelis). Rudenį išvyko iš šalies.

Nuo 2024 m. lapkričio atstovavo AFC Metalul Buzau (Rumunija). Žaidė antrame pagal pajėgumą šalies divizioną. 2025 m. vasarą paliko klubą.

### [[FK Riteriai|„Riterių“ klubas]]
2025 m. vasarą futbolininkas persikėlė į „Riterių“ klubą. 2025 m. liepos 20 d. debiutavo A lygos rungtynėse prieš Sūduvą. Susitikimą pradėjo startinėje sudėtyje, 60 minutę užsidirbo geltoną kortelę, o netrukus (63 min.) buvo pakeistas. Rungtynės baigėsi nulinėmis lygiosiomis (0-0).

2025 m. lapkričio 2 d. pelnė savo pirmąjį įvartį A lygos rungtynėse prieš Telšių „Džiugą“. Varžovai pirmavo 4–0, o po tikslaus Charles Acolatse smūgio rezultatas tapo 4–1. Galutinis rungtynių rezultatas 4–1 telšiškių naudai.

2026 m. vasario pradžioje pranešta, kad žaidėjas tapo „Rabotnički“ klubo (Šiaurės Makedonija) nariu.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt 
* lietuvosfutbolas.lt
* Globalsportsarchive
Rietavo tiltas

**Rietavo tiltas** – tiltas per Jūros upę senajame Žemaičių plente. Stovi Rietave dabartinio kelio  trasoje, 300 m į rytus nuo žiedinės sankryžos su keliu , pietrytiniame Rietavo pakraštyje, prie Vatušių. Tilto prieigose plyti lygios pievos, atsiveria Rietavo bažnyčios reginys.
 
## Istorija

Kelyje iš Raseinių per Jūrą buvo medinis tiltas. Čia iš dešinės atėjo Varnių traktas. Žemaičių plento trasos parinkimo komisija patvirtino keliui vietą apie 0,3 km piečiau Rietavo, skaičiuojant nuo miestelio centro. Tiltas buvo suprojektuotas V–VI distancijų ruožui tarp Laukuvos ir Rietavo. Numatyta 20 245,09 lt vertės tilto statybos darbų sąmata. 

Tiesiant Žemaičių plentą per Jūrą pastatytas vieno tarpatramio sijinės-rėminės konstrukcijos tiltas, krantuose įrengti masyvūs ramtai.

Šiuolaikiniu tiltu pravestas kelias su dviem eismo juostomis. Kraštai apriboti gelžbetoniniais atitvarais su metaliniais turėklais. Šalia kelio pylimo nutiestas Klaipėdos gatvės pėsčiųjų ir dviračių takas, upę kertantis atskiru betoniniu tilteliu.
 
## Šaltiniai

## Nuorodos

* Lietuva senose fotografijose. Žemaičių plento Jūros upės tiltas prie Rietavo. 1938 m. *facebook.com*
* Historische Messtischblätter (TK25) + Luftbilder *[[Messtischblatt|susudata.de]]*
2022–2023 m. Zambia Super League

**2022–2023 m. [[Zambia Super League]]** – aukščiausioji Zambijos futbolo lyga. Sezonas prasidėjo 2022 m. rugsėjo mėn., o baigėsi 2023 m. gegužės mėn. Red Arrows gynė čempionų titulą.

## Apie komandas
2022–2023 m. sezone Premjer lygoje rungtyniavo 18 komandų.

## Galutinė komandų rikiuotė
* Power Dynamos tapo šalies čempionais.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Tobe Hooper

**Vilardas Toubis Huperis** (,  – ) – amerikiečių kino režisierius, scenaristas ir prodiuseris, geriausiai žinomas dėl savo veiklos siaubo žanre.

Huperis kine debiutavo su eksperimentiniu filmu „Kiaušinių lukštai“ (1969 m.), kurio scenarijų parašė kartu su Kim Henkel. Jiedu vėl bendradarbiavo rašydami scenarijų filmui „Kruvinosios skerdynės Teksase“ (1974 m.), kurį Huperis taip pat režisavo. Filmas tapo siaubo žanro klasika, o 2010 m. laikraštis „The Guardian“ jį apibūdino kaip „vieną įtakingiausių visų laikų filmų“.

Vėliau režisavo siaubo filmą „Mirtini spąstai“ (1976 m.), o 1979 m. – mini serialą „Zalės valda“, kuris yra Stephen King romano adaptacija. Po to Huperis sutiko režisuoti filmą „Linksmybių namai“ (1981 m.), smurto siaubo filmą, platinamą „Universal Pictures“. Kitais metais režisavo antgamtinio siaubo filmą „Poltergeistas“, kurį prodiusavo Steven Spielberg.

Devintojo dešimtmečio viduryje režisavo du mokslinės fantastikos siaubo filmus: „Gyvastis“ (1985 m.) ir „Įsibrovėliai iš Marso“ (1986 m.), po kurių sekė „Kruvinosios skerdynės Teksase 2“ (1986 m.). Vėliau Huperis režisavo įvairius siaubo ir mokslinės fantastikos projektus, tarp jų – „Savaiminis užsidegimas“ (1990 m.), kurio scenarijų jis taip pat bendrai rašė; televizijos antologinį filmą „Lavonų maišai“ (1993 m.) ir „Skerdyklė“ (1995 m.) – dar vieną Stephen King kūrinio ekranizaciją.

2017 m. rugpjūčio 26 d. mirė Los Andžele, Kalifornijoje, sulaukęs 74 metų.

## Filmografija
### Filmai

**Prodiuseris**
* *[[Kruvinosios skerdynės Teksase (2003 filmas)|The Texas Chainsaw Massacre]]* (2003 m.)
* *[[Kruvinosios skerdynės Teksase. Pradžia|The Texas Chainsaw Massacre: The Beginning]]* (2006 m.)

**Vykdomasis prodiuseris**
* *[[Kruvinosios skerdynės Teksase 3D|Texas Chainsaw 3D]]* (2013 m.)
* *[[Kruvinosios skerdynės Teksase. Odinveidis|Leatherface]]* (2017 m.)
### Televizija

#### TV serialai

#### TV filmai

## Išnašos
Mines United

**„Mines United“** – Zambijos futbolo klubas iš Kabvės. Angliškuose šaltiniuose žinomas kaip **Mines United Football Club** arba **Mines United FC**.

## Istorija

2024–2025 m. sezoną praleido National Division One (II) ir iškovojo trečiąją vietą. Pateko į stipriausią šalies futbolo divizioną.

## Pasiekimai
;  **[[Zambia Super League]]:**
*  **Antroji vieta (0):** 
*  **Trečioji vieta (0):** 

## Sezonai

## Spalvinė gama

## Garsesni žaidėjai
; Klubo žaidėjai, atstovavę Zambijos nacionalinei rinktinei.
* 

## Garsesni treneriai
*  

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Čėkuva

**Čėkuva** (arba ***Čekuva***) – buvęs kaimas Raseinių rajono savivaldybėje, dabar rytinė Ariogalos miesto dalis, esanti šalia Žemaičių plento (), į šiaurę nuo Gėluvos. Buvusi dvarvietė – išlikęs Čėkuvos dvaras (dar vadinamas Ariogalos dvaru) ir dalis parko su tvenkiniu.

## Etimologija

Kaimo vardas tikriausiai yra dvarininkinis vietovardis: dvaras minimas nuo XVI a., kai jį valdė dvarininkai *Čekavičiai*.

## Istorija

Vietovė augo kaip Čėkuvos dvaras, jai priklausė ir gretimos žemės, taip pat kaimas Algimantai. Sovietmečiu dvare įkurta vidurinė mokykla, 1963 m. – tuberkuliozės ligoninė. 1972 m. Čėkuva prijungta prie Ariogalos miesto.

## Gyventojai

## Šaltiniai
Vesliana (Kama)

**Vesliana** () – upė Rusijoje, daugiausia Permės krašte (buvusioje Komių permių autonominėje apygardoje); Kamos kairysis intakas. Prasideda Šiaurės skliautkalvėse, Komijoje, Ust Kulomo rajono pakraštyje. Teka į pietus ir rytus. Įteka į Kamą ties Ust Vesliana.

Didžiausi intakai: Čiornaja (dešinysis), Ručė, Dozovka (kairieji).

Naudota miško plukdymui. Laivuojama 70 km nuo žiočių. Didesnės gyvenvietės prie Veslianos: Kerosas, Ust Čiornaja, Serebrianka.

## Šaltiniai
Kurpiškė

**Kurpiškė** – buvęs kaimas Raseinių rajono savivaldybėje, dabar rytinė Girkalnio miestelio dalis. Žydų masinių žudynių vietoje pastatytas atminimo paminklas.

## Istorija

Prieš II pasaulinį karą Girkalnyje gyveno 27 žydų šeimos. 1941 m. rugpjūčio 21 d. vokiečių okupacinės valdžios nurodymu Kurpiškės kaime buvo nužudyta apie 130 Girkalnio žydų.

## Gyventojai

## Šaltiniai
Timšeras

**Timšeras** arba **Timšoras** () – upė Rusijoje, Permės krašte (daugiausia buvusioje Komių permių autonominėje apygardoje); Pietų Keltmos dešinysis intakas (Kamos baseinas). Prasideda Šiaurės skliautkalvėse, teka daugiausia į pietryčius ir rytus pelkėtomis vietovėmis. Įteka į Pietų Keltmą 15 km nuo jos žiočių.

Didžiausias intakas: Čepecas (kairysis).

Maitinasi daugiausia sniego tirpsmo vandenimis. Užšąla lapkričio viduryje, atitirpsta balandžio gale. Upės baseinas negyvenamas. Žemupyje prateka Pernatų draustinį.

## Šaltiniai
Pietų Keltma

**Pietų Keltma** () – upė Rusijoje, Permės krašte; Kamos kairysis intakas. Prasideda netoli Komijos sienos, teka daugiausia į pietus ir pietryčius pelkėtomis vietovėmis. Įteka į Kamą į šiaurę nuo Čepeco gyvenvietės.

Didžiausi intakai: Lopia, Džuričas (kairieji), Timšeras (dešinysis).

Maitinasi daugiausia sniego tirpsmo vandenimis. Užšąla lapkričio viduryje, atitirpsta balandžio gale.

1785–1822 m. pastatytas Šiaurės Jekaterinos kanalas, kuriuo sujungtos Pietų Keltma su Šiaurės Keltma (Kamos ir Vyčegdos baseinai). Veikė iki 1836 m. Upės baseinas gyvenamas labai retai.

## Šaltiniai
2023–2024 m. Zambia Super League

**2023–2024 m. [[Zambia Super League]]** – aukščiausioji Zambijos futbolo lyga. Sezonas prasidėjo 2023 m. rugsėjo mėn., o baigėsi 2024 m. gegužės mėn. Power Dynamos gynė čempionų titulą. 

## 2023–2024 m. sezonas
; 2023–2024 m. Super League
* Red Arrows tapo šalies čempionais. 

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2022–2023 m. Uganda Premier League

**2022–2023 m. [[Uganda Premier League]]** – aukščiausioji Uganda futbolo lyga. Sezonas prasidėjo 2022 m. rugsėjo mėn., o baigėsi 2023 m. gegužės mėn. 

## 2022–2023 m. sezonas
; 2022–2023 m. StarTimes Uganda Premier League rungtyniavo 18 ekipų.

* Kyetume FC – atšaukta licencija; klubas perkeltas į žemesnį divizioną;
* Onduparaka skirta nuobauda;
* Villa skirta nuobauda;
* Busoga United skirta nuobauda;

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2023–2024 m. Uganda Premier League

**2023–2025 m. [[Uganda Premier League]]** – aukščiausioji Uganda futbolo lyga. Sezonas prasidėjo 2023 m. rugsėjo mėn., o baigėsi 2024 m. gegužės mėn. 

## Pokyčiai
Kitara, Mbarara City ir NEC perkelti iš 2022–2023 m. FUFA Big League.

Arua Hill's klubo licencija atšaukta po pirmos sezono dalies, o klubas pašalintas iš čempionato.

## 2024–2025 m. sezonas
; 2024–2025 m. StarTimes Uganda Premier League

NB: Arua Hill pašalinti iš čempionato

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Kosa (Kama)

**Kosa** (, ) – upė Rusijoje, Permės krašte (buvusioje Komių-permių autonominėje apygardoje; Kamos dešinysis intakas. Prasideda Kamos aukštupio aukštumos šiaurėje. Teka pelkėtomis vietomis į rytus ir šiaurę. Įteka į Kamą ties Ust Kosos gyvenviete.

Didžiausi intakai: Onolva, Lologas, Symas (kairieji), Jumas, Lopva, Lopanas, Lolymas (dešinieji).

Maitinasi daugiausia sniego tirpsmo vandenimis. Užšąla spalį–lapkritį, atitirpsta balandį ar gegužės pradžioje. Srovės greitis – 0,7–1,5 km/h. Pagrindinės gyvenvietės prie upės – Komsomolskis, Kosa.

Pavadinimas kilęs iš komių-permių *кӧс* 'sausas, išdžiūvęs' ir *ва* 'upė', tad reiškia 'išdžiūvusi upė'.

## Šaltiniai
Kosa

**Kosa** gali reikšti:
* Kosa – upė Rusijoje, Kamos intakas;
* Kosa – upė Rusijoje, Čepcos intakas;
* Kosa – kaimas Rusijoje, Permės krašte;
* Kosa – miestas Japonijoje;
* Kosa – miestelis Ispanijoje, Aragone.
Inva (upė)

**Inva** (, ) – upė Rusijoje, Permės krašte (buvusioje Komių-permių autonominėje apygardoje); Kamos dešinysis intakas. Prasideda Kamos aukštupio aukštumoje, šalia sienos su Kirovo sritimi. Teka rytų kryptimi labai vinguriuodama. Įteka į Kamos tvenkinį ties Maikopu, patvanka užliejusi 50 km žemupio.

Didžiausi intakai: Kuva, Velva, Dojegas, Isylas (kairieji), Jusva (dešinysis).

Maitinasi daugiausia sniego tirpsmo ir gruntiniais vandenimis. Užšąla lapkričio pradžioje, atitirpsta balandžio pabaigoje. Žemupyje laivuojama, naudota miško plukdymui. Pagrindinės gyvenvietės prie upės – Verchniaja Inva, Kudymkaras, Kuprosas.

Pavadinimas tradiciškai aiškinamas esąs kilęs iš komių-permių *инь* 'moteris, žmona' ir *ва* 'vanduo'.

## Šaltiniai
Obva

**Obva** () – upė Rusijoje, Permės krašte; Kamos dešinysis intakas. Prasideda Kamos aukštupio aukštumos rytinuose šlaituose, šalia sienos su Kirovo sritimi. Teka pietryčių ir šiaurės rytų kryptimi (žemupyje labai vinguriuoja). Įteka į Kamos tvenkinį už Ilinskio, sudaro ilgą tvenkinio įlanką.

Didžiausi intakai: Jazva, Nerdva (kairieji), Siva, Bubas, Lysva (dešinysis).

Maitinasi daugiausia sniego tirpsmo vandenimis. Užšąla spalio pabaigoje arba lapkritį, atitirpsta balandžio pabaigoje ar gegužės pradžioje. Žemupyje laivuojama, naudota miško plukdymui. Pagrindinė gyvenvietė prie upės – Karagajus.

Pavadinimas kildinamas iš komių-permių *об* 'polaidžio vandenys' ir *ва* 'vanduo, upė'.

## Šaltiniai
Jazva

**Jazva** (, ) – upė Rusijoje, Permės krašte; Višeros kairysis intakas (Kamos baseinas). Prasideda sutekėjus Šiaurės Jazvai ir Vidurdienio Jazvai, prasidedančioms Kvarkušo kalnagūbryje. Teka į šiaurės vakarus daugiausia pelkėtomis vietomis. Įteka į Višerą ties Ust Jazva, žemiau Krasnovišersko.

Didžiausi intakai: Molmysas, Gluchaja Vilva, Kolynva (kairieji).

Maitinasi daugiausia sniego tirpsmo vandenimis. Užšąla spalio antroje pusėje arba lapkričio pradžioje, atitirpsta balandžio antroje pusėje ar gegužės pradžioje. Naudota miško plukdymui. Pagrindinės gyvenvietės prie upės – Krasnyj Beregas, Verchniaja Jazva, Ust Jazva.

Pavadinimas gana neaiškus: komių-permių kalba *ва* reiškia 'vanduo, upė'. Pirmas dėmuo aiškintas kaip komių-permių *ез* 'riešutas' arba mansių *яс* 'vaga, upė, provėža', taip pat sietas su  'meknė'.

## Šaltiniai
Tarptautinė bendruomenė

**Tarptautinė bendruomenė** – geopolitikoje ir tarptautiniuose santykiuose vartojamas terminas, nusakantis valstybių, tarptautinių organizacijų ir kitų tarptautinės teisės subjektų, kurie tarpusavio santykiuose vadovaujasi tarptautinės teisės principais, visumą.

Terminas „tarptautinė bendruomenė“ nėra teisiškai apibrėžtas ar nusistovėjęs. Politologai ir žiniasklaida dažnai jį vartoja norėdami apibūdinti valstybių ir jų gyventojų vieningumą siekiant bendrų tikslų. XX a. pabaigoje šis terminas pakeitė XIX a.–XX a. pradžioje vartotą „civilizuoto pasaulio“ sąvoką, kurią imta laikyti politiškai nekorektiška.

## Vartojimas
Tarptautinės bendruomenės terminas vartojamas ne tik kaip bendras apibūdinimas, bet ir siekiant išreikšti požiūrį į tam tikras tarptautines problemas, ypač žmogaus teisių srityje. Dažniausia pasitelkiamas raginant imtis veiksmų prieš tam tikrą valstybę ir jos vykdomą politiką, pvz., reaguojant į tariamas politines represijas toje valstybėje. Taip pat vartojamas siekiant pabrėžti tam tikros pozicijos teisėtumą ir tarptautinį sutarimą ginčytinu klausimu, pvz., siekiant sustiprinti priimtos rezoliucijos svorį Jungtinių Tautų Generalinėje Asamblėjoje.

## Termino kritika

Kai kurie teisės mokslininkai pažymi, kad tarptautinės bendruomenės terminas neretai vartojamas ne tiesiogine prasme – apibūdinti visas pasaulio valstybes – bet siekiant išreikšti nedidelės, įtakingų valstybių grupės poziciją. Pasak Tarptautinio baudžiamojo teismo teisininko Victor P. Tsilonis, terminas nusako „galingiausių valstybių interesus“ arba apima „7–10 valstybių“. Tarptautinio jūrų teisės tribunolo pirmininkas Paik Jin-hyun, kartu su bendraautoriais Lee Seokwoo ir Kevin Tan, teigia, kad sąvoka reiškia maždaug „20 pasiturinčių valstybių“, kurios nepriklauso Neprisijungusiųjų šalių judėjimui. Voriko universiteto profesorius Peter Burnell pažymi, kad kai kurios, jo manymu, svarbios valstybės, pvz., Kinija, Rusija, taip pat arabų ir islamo pasaulio šalys, dažnai nelaikomos tarptautinės bendruomenės dalimi ir ne visuomet remia su ja siejamas iniciatyvas – pvz., susilaiko per svarbius balsavimus Jungtinių Tautų Saugumo Taryboje. Noamo Chomskio teigimu, terminas nusako Jungtines Amerikos Valstijas, jų sąjungininkes ir pavaldžias valstybes, taip pat palankiai nusiteikusią žiniasklaidą. Britų žurnalistas Martin Jacques mano, kad sąvoka apibūdina Vakarų valstybes, o jos vartojimas esą padeda šias valstybes pristatyti kaip neutralesnes, universalesnes ir globaliai atstovaujančias visam pasauliui. Anot amerikiečių politologo Samjuelio F. Hantingtono, „tarptautinė bendruomenė“ yra švelnesnis terminas, pakeitęs anksčiau vartotą propagandinę sąvoką „laisvasis pasaulis“.

## Susiję straipsniai
* Demokratija
* Pirmasis pasaulis
* Laisvasis pasaulis
* Jungtinių Tautų valstybės narės
* Tarptautinės teisės šaltiniai

## Šaltiniai
Gluchaja Vilva

**Gluchaja Vilva** () – upė Rusijoje, Permės krašte; Jazvos kairysis intakas (Višeros baseinas). Prasideda Uralo kalnų vakariniuose šlaituose. Teka į šiaurės vakarus pelkėta lyguma, labai smarkiai vinguriuoja. Įteka į Jazvą į pietvakarius nuo Krasnovišersko.

Didžiausi intakai: Didžioji Mysia, Didysis Surmogas (kairieji), Didysis Simas (dešinysis).

Maitinasi daugiausia sniego tirpsmo vandenimis. Užšąla lapkritį, atitirpsta balandžio antroje pusėje ar gegužės pradžioje. Patvinsta balandžio pabaigoje–gegužės pradžioje, vasarą ir rudenį būna poplūdžių. Naudota miško plukdymui. Baseinas labai retai gyvenamas.

Pavadinimas kildinamas iš tiurkų (plg. čiuvašų) *вил* 'senvagė, atšaka' ir komių-permių *ва* reiškia 'vanduo, upė'.

## Šaltiniai
2023–2024 m. Liberian First Division

**2023–2024 m. [[Liberian First Division]]** – aukščiausioji Liberijos futbolo lyga. Sezonas prasidėjo 2023 m. spalio mėn., o baigėsi 2024 m. balandžio mėn.

## Pokyčiai
Varžėsi 14 komandų; 11 senbuvių ir trys naujokės: Paynesville, Global Pharma, NPA Anchors.

### 2023–2024 m. sezonas
; First Division 2023/24
* „Watanga“ futbolininkai tapo Liberijos čempionais.

[*] Muscat FC pervadintas ir tapo FC Kallon-Liberia

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2022–2023 m. Liberian First Division

**2022–2023 m. [[Liberian First Division]]** – aukščiausioji Liberijos futbolo lyga. Sezonas prasidėjo 2022 m. lapkričio mėn., o baigėsi 2023 m. balandžio mėn.

## Pokyčiai
Varžėsi 14 komandų; 11 senbuvių ir trys naujokės: Muscat, Cece United, Jubilee.

## 2022–2023 m. sezonas
; 2022–2023 m. First Division 
* LISCR futbolininkai tapo Liberijos čempionais.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Baisogalos dvaro šulinys

**Baisogalos dvaro šulinys** – Baisogalos dvaro sodybos statinys, stovintis centrinių rūmų pašonėje, prie šiaurinės sienos. Šulinys Baisogaloje išsiskiria dekoratyvumu, yra vienas iš Radviliškio rajono savivaldybės architektūros paminklų, nuo 1997 m. įrašytų į Kultūros vertybių registrą. 

XIX a. pabaigos – XX a. pradžios istoristinis statinys – kompaktinis, aštuoniakampio plano, vieno aukšto, su požeminiu rentiniu. Pakylėtas ant plytų mūro pamato su cokoliu. Šulinio antstatas nežymiai siaurėja į viršų, uždengtas aštuoniašlaičiu lygios skardos lakštų stogu. Viršūnėje įtaisytas dekoratyvus skardinis elementas. Mūro sienos nutinkuotos, raudonai nudažytos, pasižyminčios ornamentų gausa. Su fasadų fonu kontrastuoja baltos puošybinės detalės. 

Šio šulinio, kaip ir kitų sodybos pastatų (ledainės, malūno, kumetyno), išorė atspindi Lietuvos romantizmui būdingą orderinių ir gotikinių motyvų darną. 

## Šaltiniai

## Nuorodos

* Buvusio Baisogalos dvaro šulinys 1964, *e-kinas.lt*
Pasaulinė kvantinė diena

**Pasaulinė kvantinė diena** () – tai kasmet balandžio 14 d. minima tarptautinė iniciatyva, skirta didinti visuomenės informuotumą apie kvantinį mokslą ir technologijas, skatinti susidomėjimą kvantine mechanika bei jos taikymu šiuolaikiniame pasaulyje.

## Istorija
Pasaulinė kvantinė diena prasidėjo 2021 m. balandžio 14 d. kaip tarptautinės mokslininkų grupės iniciatyva. Prie iniciatyvos prisijungė inžinieriai, pedagogai, mokslo komunikatoriai, organizacijos ir kiti dalyviai, siekdami 2022 m. balandžio 14 d. paminėti pirmąją oficialią Pasaulinę kvantinę dieną. Data balandžio 14 d. pasirinkta todėl, kad skaičius "4.14" atitinka pirmuosius tris Planko konstantos skaitmenis po kablelio: .

2023 m. gegužės 2 d. Jungtinių Amerikos Valstijų Senatas priėmė oficialią rezoliuciją, kuria paminėjo ir išreiškė palaikymą Pasaulinei kvantinei dienai. 

## Renginiai
Pirmoji Pasaulinė kvantinė diena, surengta 2022 m., apėmė daugiau kaip 200 renginių daugiau nei 40-yje šalių penkiuose žemynuose. 2023 m. renginių skaičius viršijo 400. Pasaulinė kvantinė diena minima balandžio 14 d., tačiau renginiai gali vykti ir artimiausiomis dienomis.

Renginiai apima paskaitas, simpoziumus, panelines diskusijas, ekskursijas į laboratorijas, meninius kūrinius ir interviu.

## Organizavimas
Pasaulinė iniciatyva yra koordinuojama Pasaulinės kvantinės dienos koordinacinės komandos ir atstovų iš daugiau nei 65 šalių. Kiekvienai šaliai Pasaulinės kvantinės dienos tinkle atstovauja 1 arba 2 deleguoti asmenys. Lietuvai nuo 2021 m. atstovauja fizikai dr. Mažena Mackoit-Sinkevičienė ir prof. dr. Egidijus Anisimovas. 

## Pasaulinė kvantinė diena Lietuvoje
2021 m. Lietuvoje surengta kvantinių technologijų edukacinė sesija, kurioje dalyvavo apie 1500 dalyvių iš įvairių Lietuvos regionų, įskaitant mokyklas, universitetus, įmones ir mokslo centrus.  2022 m. Lietuvoje oficialiai pristatyta Pasaulinės kvantinės dienos iniciatyva. Šios progos minėjimo metu vyko viešos paskaitos, o Fizinių ir technologijos mokslų centras organizavo parodą „Kvantinė fizika mene“.  2023 m. bendradarbiaujant su Vilniaus universiteto teatru buvo pastatytas spektaklis kvantinės fizikos tematika. 2024 m. surengta nacionalinė *Kvantinė viktorina,* skatinanti visuomenės susidomėjimą kvantinėmis technologijomis.

## Šaltiniai

## Išorinės nuorodos

* 
* Pasaulinės kvantinės dienos Lietuvoje oficiali svetainė
Cassius Stanley

**Kasijus Džeromas Stenlis** (, g. 1999 m. rugpjūčio 18 d.) – JAV krepšininkas, žaidžiantis LKL besivaržančioje Šiaulių „Šiauliai“ komandoje. Žaidė universitetinį krepšinį Diuko universiteto „Blue Devils“ komandoje.

## Karjera

### Indianos „Pacers“ (2020–2021 m.)
2020 m. NBA naujokų biržoje 54-uoju šaukimu jį pasirinko Indianos „Pacers“ komanda. Dalyvavo 2021 m. NBA dėjimų konkurse. Su „Pacers“ komanda iš viso sužaidė 24-ias rungtynes, o didžiąją dalį sezono praleido dukterinėje Fort Veino „Mad Ants“ komandoje.

### Detroito „Pistons“ (2021–2022 m.)
2021 m. rugsėjo 28 d. prisijungė prie Detroito „Pistons“ komandos, tačiau spalio 16 d. buvo atleistas. Vėliau rungtyniavo NBA G lygoje, „Motor City Cruise“ komandoje ir gruodžio 25 d. pasirašė dešimties dienų sutartį su „Pistons“.

Kontraktui pasibaigus sugrįžo į G lygą ir sezono eigoje pasirašė dar dvi dešimties dienų sutartis su „Pistons“.

### Rio Grandė slėnio „Vipers“ (2022–2023 m.)
2022–2023 m. sezone atstovavo Rio Grandė slėnio „Vipers“ komandai NBA G lygoje.

### Afulos „Hapoel“ (2023–2024 m.)
2023 m. rugsėjo 21 d. prisijungė prie Izraelio krepšinio lygoje besivaržančios Afulos „Hapoel“ komandos. Sezone vidutiniškai pelnė po 12,6 taško per rungtynes.

### „Valley Suns“ (2024–2025 m.)
2024 m. spalio 27 d. sugrįžo į NBA G lygą, prisijungdamas prie „Valley Suns“ ekipos.

### Le Portelio „Côte d’Opale“ (2025 m.)
2025 m. balandžio 9 d. prisijungė prie Le Portelio „Côte d’Opale“ komandos.

### Šiaulių „Šiauliai“ (2025–''dabar'')
Liepos 23 d. pasirašė vienerių metų sutartį su Šiaulių „Šiauliai“ komanda, tačiau jam nepraėjus medicininės apžiūros sutartis neįsigaliojo.

Gruodžio 18 d. išsigydžius traumą sugrįžo į „Šiaulių“ klubą. LKL debiutavo gruodžio 28 d. pergalingose rungtynėse prieš Klaipėdos „Neptūno“ ekipą.

## Išnašos
2022 m. Malavio Super League

**2022 m. [[Malavio Super League]]** – aukščiausioji Malavio futbolo lyga. Sezonas prasidėjo 2022 m. kovo mėn., o baigėsi 2023 m. lapkričio mėn.

## Pokyčiai
Varžėsi 16 komandų; 13 senbuvių ir trys debiutantai: Dedza Dynamos, Sable Farming, Rumphi United.

## Super lyga (2022 m. sezonas)
; Super League 2022 m. galutinė komandų rikiuotė
* Nyasa Big Bullets tapo Malavio čempionais.
 
[*] Mighty Wanderers pervadintas ir tapo  Mighty Mukuru Wanderers (nuo 2022 m. gegužės mėn.)

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2024–2025 m. Liberian First Division

**2024–2025 m. [[Liberian First Division]]** – aukščiausioji Liberijos futbolo lyga. Sezonas prasidėjo 2024 m. spalio mėn., o baigėsi 2025 m. balandžio mėn.

## Pokyčiai
Varžėsi 14 komandų; 11 senbuvių ir trys naujokės: Discoveries, Black Man Warrior, Shaita.

## 2024–2025 m. sezonas
; First Division 2024/25 (2024 m. spali0 16 d. – 2025 m. balandžio 20 d.)
* FC Fassell tapo Liberijos čempionais.

[*] FC Kallon-Liberia pervadintas ir tapo FC Fassell.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Žemaičių plento Lokystos tiltas

**Žemaičių plento Lokystos tiltas** –  tiltas per Lokystos upę senajame Žemaičių plente, Šilalės rajono savivaldybėje. Stovi dabartinio kelio  trasoje, Laukuvos seniūnijoje, 3,5 km į šiaurės vakarus nuo Laukuvos. Ties tiltu ribojasi Degutalių, Malavėnų ir Selvestrų kaimų teritorijos. Nutiestas per Lokystą aukštupyje, ištiesintos vagos ruože. Prieigose plyti numelioruoti laukai, miškeliai.

## Istorija

Pirmasis gelžbetoninis tiltas per Lokystą pastatytas XX a. 4 dešimtmetyje, tiesiant Žemaičių plento V–VI distancijų ruožą tarp Laukuvos ir Rietavo. Tuometinėje projektinėje dokumentacijoje nurodyta: tilto rūšis – gelžbetoninis perdengimas 3,5 m, vieta – PK569+63, sąmatos kaina – 8898 lt 57 ct.

1991 m. pastatytas gelžbetoninis, sijinis, vieno tarpatramio tiltas. Jo ilgis 21,10 m. Šiuolaikinis tiltas upę plane kerta įstrižai, pravestas be eismo apribojimų. Nutiestos dvi eismo juostos su apsauginėmis juostomis, įrengti abu šalitilčiai, atskirti gelžbetoniniais atitvarais, kraštuose stovi metaliniai turėklai.  
 
## Šaltiniai

## Nuorodos

* Historische Messtischblätter (TK25) + Luftbilder *[[Messtischblatt|susudata.de]]*
2024 m. Malavio Super League

**2024 m. [[Malavio Super League]]** – aukščiausioji Malavio futbolo lyga. Sezonas prasidėjo 2024 m. balandžio mėn., o baigėsi 2024 m. lapkričio mėn.

## Pokyčiai
Varžėsi 16 komandų; 13 senbuvių ir trys debiutantai: Creck Sporting, FOMO, Baka City.

## Super lyga (2024 m. sezonas)
; Super League 2024 m. galutinė komandų rikiuotė
* Silver Strikers tapo Malavio čempionais.

* [*1] Ekwendeni Hammers pervadintas į Mzuzu City Hammers
* [*2] FOMO = Friends Of Mulanje Orphans
* [*3] Kawinga FC pervadintas į Creck Sporting Club

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Mzuzu Warriors FC

**Mzuzu Warriors** – Malavio futbolo klubas iš Mzuzu. Angliškuose šaltiniuose žinomas kaip **Mzuzu Warriors Football Club**. 

## Istorija
1997 m. įkurtas **Mzuzu University Football Club** dar žinomas kaip **Mzuni FC**. Nuo 2015 m. sezono varžėsi Malavio Superlygoje.

2019 m. gruodžio mėn. paskelbta, kad Universitetas nutraukė paramą klubui. Netrukus pakito klubo pavadinimas.

2021–2022 m. sezone rungtyniavo Superlygoje, tačiau liko šešiolikti, paskutinėje vietoje, o po sezono iškrito į žemesnį divizioną.

## Pasiekimai
;  Malavio Superlyga (I) 
* **Čempionai:** –
* Aštuntoji vieta: 2018 m.

## Sezonai

## Garsesni žaidėjai
; Klubo žaidėjai, atstovavę Malavio nacionalinei rinktinei.
*  Kelvin Kadzinje, gynėjas;
*  Maxwell Phodo, puolėjas;

## Garsesni treneriai
*  

## Išnašos

## Nuorodos
* SOCCERWAY
* FLASHSCORE
* Globalsportsarchive
Ntopwa FC

**Ntopwa** – Malavio futbolo klubas iš Blantairo. Angliškuose šaltiniuose žinomas kaip **Ntopwa Football Club**. 

## Istorija
Klubo ištakos siekia 2003 m. Nuo 2019 m. sezono varžėsi Malavio Superlygoje. Debiutantai iškovojo vienuoliktąją vietą.

2021–2022 m. sezone rungtyniavo Superlygoje, tačiau liko penkiolikti, paskutinėje vietoje, o po sezono iškrito į žemesnį divizioną.

## Pasiekimai
;  Malavio Superlyga (I) 
* Čempionai: –
* Vienuoliktoji vieta: 2019 m.

## Sezonai

## Spalvinė gama

## Garsesni žaidėjai
; Klubo žaidėjai, atstovavę Malavio nacionalinei rinktinei.
*  Richard Chimbamba, vartininkas;
*  McDonald Lameck, gynėjas;
*  George Nyirenda, gynėjas;

## Garsesni treneriai
*  

## Išnašos

## Nuorodos
* SOCCERWAY
* FLASHSCORE
* Globalsportsarchive
Jeronimas Kiprijonas Račkauskas

**Jeronimas Kiprijonas Račkauskas** (1825 m. gruodžio 21 d. Platustaliuose, Kaltinėnų vlsč. – 1889 m. gruodžio 22 d. Kaune) – kunigas, religinių kūrinių autorius.

## Biografija
Tėvai – Antanas (m. 1875 m. gegužės 30 d.) ir Felicija Montvilaitė (m. 1876 m. balandžio 28 d.). Be Jeronimo Kiprijono, šeimoje dar augo šešios dukterys.

Kražiuose baigė pradžios mokslus, po to išvyko į Rygą, kur baigė 7 gimnazijos klases. Studijavo Varnių kunigų seminarijoje, Peterburgo dvasinėje akademijoje. 1849 m. priėmė kunigystės šventimus. 1850 m. įgijo teologijos kandidato laipsnį ir pats pasiprašė išstoti iš trečiojo akademijos kurso, tuomet nieko nelaukdamas parvyko į savo vyskupiją. 

1850 m. rugsėjo 1 d. vyskupo Motiejaus Valančiaus pristatytas kandidatu į Varnių seminarijos profesorius, carinė valdžia jo kandidatūrą patvirtino. 1850 m. rugsėjo 22 d. ėmė dėstyti bažnytinę istoriją ir lotynų kalbą,  paskui taip pat buvo seminarijos inspektoriumi. Kaune įkurdinus seminariją, iki 1887 m. užėmė jos rektoriaus postą. Iš jo pasitraukė, nes dėl kai kurių dalykų išsiskyrė nuomonės su vyskupu M. L. Paliulioniu, taip pat atsisakė oficiolo pareigų. Svetimų tikybų departamentas jam paskyrė 600 rublių metinę pensiją. 

Buvo lietuvybės šalininkas, rašė žemaičių tarme. Išėjo kelios maldų ir meditacijų knygos, kaip antai: „Munka Viešpaties Jėzaus“, „Vadovas į dangų“, „Balsas Dievo prie žmogaus“, „Aplankymas Švenčiausio Sakramento“. Išvertė M. Bialobrzeskio pamokslų, parengė pirmųjų amžių Bažnyčios istoriją, tačiau ji užkliuvo cenzūrai, o rankraštis prapuolė. Lenkų žurnalo „Przegląd katolicki“ bendradarbis. Publikavo Žemaičių vyskupo M. Valančiaus biografiją, žinių iš Lietuvos bažnyčių gyvenimo, kunigų nekrologų, kai kurių bažnytinės enciklopedijos, leistos lenkų, straipsnių autorius.

## Išnašos